DS «Southern Cross»

DS «Southern Cross» (engelsk for Sydkorset) var en dampdrevet ishavsskute på 521 brt som var konstruert av Colin Archer og bygget i 1886 ved Svinodden verft i Arendal. Som sedvanlig for ishavsskuter av denne typen var hun konstruert med oppbygd bro bak skorsteinen, der rekkverket var dekket med seilduk for å gi ekstra beskyttelse. Som selfangstskute gikk hun under navnet «Pollux», men i 1898 ble hun solgt som ekspedisjonsskip til antarktispioneren Carsten Borchgrevink og omdøpt «Southern Cross».Til verdens ende under fremmed flagg, Podcastepisode om "Southern Cross-ekspedisjonen", Polarpionerene, avtrykk.no, 23.04.2021

Den 30. juli 1898 la «Southern Cross» ut fra Kristiania med kurs for London, der den offisielle avreisen til Southern Cross-ekspedisjonen, den første ekspedisjonen som overvintret på det antarktiske kontinent, fant sted 22. august. Reisen sørover gikk via Madeira og St. Vincent med ankomst Hobart på Tasmania i slutten av november. Den 19. desember fortsatte reisen sørover mot Antarktis, og etter å ha strevet i isen i 43 dager ankom ekspedisjonen bestemmelsesstedet Kapp Adare 17. februar 1899.Southern Cross ekspedisjonen - I kamp med isfjell og kjempepigviner på Avtrykk.no, 22. april 2016, besøkt 16. november 2020 Den 1. mars returnerte «Southern Cross» til Australia, mens en gruppe på ti mann ble igjen for å overvintre ved Kapp Adare. Den 28. januar 1900 var «Southern Cross» tilbake for å plukke opp de etterlatte ekspedisjonsmedlemmene. Deretter seilte de langs Rossbarrieren i 645 km før de returnerte til Australia.

Etter Southern Cross-ekspedisjonen ble hun solgt til Newfoundland Sealing Company. I april 1914 forliste hun med hele besetningen på 173 utenfor Newfoundland.

 Referanser 

 Kilder 



Kategori:Dampskip
Kategori:Polarskuter
Kategori:Artikler i Antarktis-prosjektet
Kategori:Skip fra 1886
Kategori:Skip sluttseilt 1914
Kategori:Antarktis' historie
Kategori:Selfangst
Kategori:Skip bygget i Norge
Kategori:Artikler i sjøfart-prosjektet